สอบถามคุณหน่อยค่ะ ปกติ ปจด.จะมา 8 วัน แล้วมีอะไรกับแฟนครั้งแรกในวันที่ 6 ของการมี ปจด.อวัยวะเพศของแฟนใส่เข้าไปแค่นิดเดียว (เพราะยังใส่ไม่ได้) แฟนหลั่งข้างนอกค่ะ อย่างนี้มีโอกาสท้องไหมคะ หรือมีความเสี่ยงอะไรไหม
สวัสดีค่ะ wannisaหากไม่ได้มีการสอดใส่อวัยวะเพศชายเข้าไปในช่องคลอด คือมีแค่การถูไถที่อวัยวะเพศภายนอก มีโอกาสตั้งครรภ์ได้น้อยมากค่ะ และหากอยู่ในระหว่างมีประจำเดือนจริง มีโอกาสน้อยมากที่จะเป็นช่วงไข่ตกแต่อย่างไรก็ตามแนะนำให้สังเกตประจำเดือนในรอบถัดไปว่ามาตามปกติหรือไม่ หากมาช้ากว่า 35 วัน ควรไปพบสูตินรีแพทย์หรือลองซื้อชุดตรวจการตั้งครรภ์มาตรวจเองเบื้องต้น และถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก และไม่ควรใช้การนับวันหรือการหลั่งนอกเช่นกัน เพราะมีโอกาสผิดพลาดได้สูง